Utolsó módosítás: 2025.04.22.

**A Felvi adatbázisain történt változások 2018 – 2021 közötti években**

**Változások 2022-ben, 2023-ban és 2024-ben**

**Változások a három adatszinten:**

* Intézményi adatok:

Az intézményi szint bővült azokkal az intézmény-kar-szak megfigyelésekkel, amik évenként minden felvételi eljárásban meghirdetésre kerültek és megtalálhatók a felvi.hu-n. Ez egy bővebb kör, mint amit az adatgazda átadott: az intézményi adatbázisokon a *jelol* „adatok csak a felvi.hu-ról” változó jelöli ezeket az eseteket.

Az előző években a *szekhely* változó az intézmény telephelyének települését jelentette. 2018-tól megkapjuk a valódi székhely változót, amit létrehozunk *szekhely\_kp* „a központi intézmény települése” változóként, és a *szekhely* változót a struktúra tartása miatt létrehozzuk üresen.

* Jelentkezési adatok:

2018-tól a jelentkezési adatbázisokon megtalálható a *karnev* „Kar neve” változó.

* Egyéni adatok:
* Személyes adatok blokk: az állampolgárság (*allamp*) és a lakóhely országa (*orszag*) változókat csak Magyarországra vonatkozóan adták meg. A település változóra (*telep*) településtípust adtak.
* Középiskolai adatok blokk: hiányzik az iskola om kódja (*omkod*) és a középiskolai osztály tagozata (*tagozat*). A középiskola elhelyezkedése csak járásszinten ismert: *iskjaras*
* Korábbi felsőfokú tanulmányok blokk: 2018-tól nem kapjuk a *tanul* „Jelenleg folytat-e felsőfokú tanulmányokat?”, az *allami\_felev* „Igénybe vett állami finanszírozású félévek száma”, a *kolts\_felev* „Igénybe vett költségtérítéses félévek száma” változókat.
* Pontok blokk: 2018-tól a pontokat intervallumban adják, amiket kategoriális változókként harmonizáltunk: *osszpont\_kat, hozott\_kat, szerzett\_kat, tobblet\_kat*. Igen-nem dummy változók jelzik, hogy a jelentkező a hátrányos helyzetért vagy a nyelvvizsgáért kapott-e többletpontot. A nyelvvizsgák darabszámáról és az azokért járó plusz pontokról ismerünk nyers adatokat, amelyek jelenleg hibásak: az adatgazda javítását várjuk.

**Karkód változások és harmonizálás 2018 - 2021 évekre vonatkozóan**

Általánosságban:

A karkod változó a harmonizált, a karkod\_regi jelenti az eredeti karkódot.

A 2018 és 2021 évek között amikor egy főiskolából egyetem lett, azt az intézményt ugyanannak tekintettük. Például: karkod\_regi = MTF akkor karkod = MTE

Visszamenőlegesen javítottuk a Széchenyi István Egyetem Zeneművészeti Kar karkódját: karkod\_regi: SZEVTI, karkod: SZEZMI

**Évenként vezetett változások:**

**2018**

* Debreceni Gyermeknevelési és Felnőttképzési Karból lett: Debreceni Gyermeknevelési és Gyógypedagógiai Kar

karkod\_regi: DEHPFK

karkod: DEGYGYK

* Pető András Főiskolából lett: Semmelweis Egyetem Pető András Kar

karkod\_regi: SEPAK

karkod: PAF

* METUART: Metu Művészeti és Kreatívipari Kar

METUÜKT: Metu Üzleti, Kommunikációs és Turisztikai Kar

régen egyben volt a kommunikációs és a művészeti kar, most külön vannak, és a kommunikáció átkerült a korábbi turisztikai és gazdasági karhoz. Ezeket újakként kezeljük.

* Miskolci Egyetemnek lett kihelyezett képzése Ózdon 2018.09.01-től lehet tanulni anyagmérnöki szakon.

**2019**

* Zsigmond Király Egyetemből lett: Milton Friedman Egyetem

Figyelem, itt tulajdonos váltás is történt!

karkod\_regi: MILTON

karkod: ZSKE

* Eszterházy Károly Egyetem Bölcsészettudományi Karból lett: Eszterházy Károly Egyetem Bölcsészettudományi és Művészeti Kar

karkod\_regi: EKEBMK

karkod: EKEBTK

* Széchenyi István Egyetem Varga Tibor Zeneművészeti Intézetből lett: Széchenyi István Egyetem Művészeti Kar

karkod\_regi: SZEMUK

karkod: SZEZMI

**2020**

* Budapesti Corvinus Egyetem 2019 júliusától alapítványi egyetem lett, a karkódból most nem derül ki, hogy melyik kar, de felvi.hu meghirdetett intézmények, karok, szakok oldalról pótoljuk azt, amit tudunk. Amit nem, annak a karkod-ja BCE lesz, a karkod\_regi pedig CORVINUS <https://www.felvi.hu/felveteli/jelentkezes/korabbi_elj_archivum/felveteli_tajekoztatok/meghirdetesek_20a/!Fft_archivum/archivum.php?tipus=szer&szer_id=6&elj=20a>
* Nemzeti Közszolgálati Egyetem Államtudományi és Közigazgatási Kart összevonták a Nemzetközi és Európai Tanulmányok Karral. Most: Nemzeti Közszolgálati Egyetem Államtudományi és Nemzetközi Tanulmányok Kar

karkod\_regi: NKEAKK és NKENETK

karkod: NKEÁNTK

* Károli Gáspár Egyetem Szociális és Egészségtudományi Kar, új kar. A KRE Tanítóképző Főiskolai Karról ide került a társadalomtudományi képzési terület: a szociális munka (Bp, Nagykőrös), és a szociálpedagógia (Bp) szakok
* Szegedi Tudományegyetem Zeneművészeti Karból lett: Szegedi Tudományegyetem Bartók Béla Művészeti Kar

karkod\_regi: SZTEZMK

karkod: SZTEBBMK

**2021**

* Budapesti Gazdasági Egyetem Gazdálkodási Kar (Zalaegerszeg) átkerül a Pannon Egyetemhez: Pannon Egyetem Gazdálkodási Kar Zalaegerszeg.

Ide két szak kerül: gazdálkodás és menedzsment, pénzügy és számvitel

A gazdaságinformatikus (Zalaegerszeg) szak a Pannon Egyetem Műszaki Informatikai Karhoz kerül.

* 2020.08.01. Az Eszterházy Károly Egyetem Agrártudományi és Vidékfejlesztési Kar és a Pannon Egyetem Georgikon Kar átkerül a Szent István Egyetemhez. Majd a teljes Kaposvári Egyetem és a Szent István Egyetem összeolvad, valamint a Szent István Egyetemből kiválik az Ybl Miklós Építéstudományi Kar, ami beolvad az Óbudai Egyetem szervezetébe. Itt a szakok ugyanazok, kivéve, hogy az OE-n nincs műszaki menedzser szak.

karkod\_regi: OEYBL

karkod: SZIEYMEK

* Gál Ferenc Főiskola Gál Ferenc Egyetem lett
* 2020-tól Neumann János Egyetem bekapcsolódik a modellváltásba. 2021-től az NJE Pedagógiai Kar (régen KFTFK) átkerül a Károli Gáspár Református Egyetemhez: KRE Tanítóképző Főiskolai Kar

**2022**

* 2021.02.01. létrejön a MATE, Magyar Agrár-és Élettudományi Egyetem. Jogelőd: Szent István Egyetem. A MATE-n nem karok, hanem „képzés központok” vannak:

MATE AGRI-FOOD Agrár és Élelmiszertudományi Képzések Központ

MATE ECONOMY Gazdasági és Társadalomtudományi Képzések Központ

MATE ENVI-NAT Környezettudományi és Természetvédelmi Képzések Központ

MATE TECH-INFO Műszaki és Informatikai Képzések Központ

MATE ART Művészeti és Művészetközvetítési Képzések Központ

MATE PEDAGOGY Pedagógus és Bölcsészettudomány Képzések Központ

* 2022-től a Testnevelési Egyetem alapítványi kezelésben Magyar Testnevelési és Sporttudományi Egyetemként működik tovább
* Eszterházy Károly Egyetem egyházi fenntartásba kerül: Eszterházy Károly Katolikus Egyetem
* Szegedi Tudományegyetem Általános Orvostudományi Karból Szegedi Tudományegyetem Szent-Györgyi Albert Orvostudományi Kar lesz
* Széchenyi István Egyetem Mezőgazdasági és Élelmiszertudományi Karból Széchenyi István Egyetem Albert Kázmér Mosonmogyoróvári Kar lett
* Tokaj Hegyalja Egyetem (Sárospatak) új, alapítványi

**2023**

* A Károli Gáspár Református Egyetemen eddig volt a Szociális és Egészségtudományi Kar (KRE-SZEK). A 2023-as évtől létrehoztak a karon belül egy gazdasági területet is. Ide tették a kereskedelem és marketing, emberi erőforrások, gazdálkodásmenedzsment szakokat, amik eddig a jogi karhoz (KRE-AJK) tartoztak. A jogi karon megmaradtak csak a joghoz kapcsolódó szakok. Az új kar neve: Károli Gáspár Református Egyetem Gazdaságtudományi, Egészségtudományi és Szociális Kar (KRE-GESZK).
* Pannon Egyetem Modern Filológiai és Társadalomtudományi Kar 2023.08.01-től Humántudományi Kar, egyelőre a pótfelvételi eljárásban látszik a változás. Új karként kezeltük.
* A Debreceni Egyetemen az Egészségügyi Kar (DEEK) és a Népegészségügyi Kar (DENK) összevonásából létrejött egy új: Egészségtudományi Kar (DEETK) Új szakok: szakvédőnő, dietetikus, szociális munka, gyógytornász.
* A Miskolci Egyetemen a Műszaki Anyagtudományi Kar (ME-MAK) 2023-tól Anyag-és Vegyészmérnöki Kar (ME-AVK). A szakok megfelelnek a réginek, ezért harmonizáltuk a régi karkódba.

**2024**

* a Budapest Kortárstánc Főiskola új neve Budapest Cirkuszművészeti és Kortárstánc Főiskola
* a Pannon Egyetem Modern Filológia és Társadalomtudományi Kar a Pannon Egyetem Humántudományok Kar lett
* Egyéni adatok
* Pontok blokk: 2024-től változások történtek a felvételi rendszerben, ami a 2024-es adatokban a pontokkal kapcsolatos változókat érinti. A és P szinten, tehát a normál és a pótfelvételi eljárásban új változók az intézményi pont és a jogszabályi többletpont (*intpont, jogszpont*). A nyelvvizsga változóról azt tudjuk, hogy „a jelentkezőnek van-e másik rendszerből átvett nyelvvizsga eredménye vagy töltött fel nyelvvizsga típusú dokumentumot”. A hátrányos helyzetről azt tudjuk, hogy „a jelentkező töltött-e fel esélyegyenlőséget igazoló dokumentumot”. Ez utóbbi kettő változó nem megfeleltethető a korábbi éveknek, hiszen azt nem tudjuk, hogy kaptak-e a feltöltött dokumentumok fényében többletpontot, ezért újként szerepelnek (*nyelvvizsga\_yesno, eselye\_yesno*). K szinten, azaz a keresztféléves eljárásban még a régi struktúra szerint látjuk a pontok adatkört.

Bővebben: Többletpont helyett **intézményi pont**

<https://www.felvi.hu/felveteli/pontszamitas/intezmenyi_pont>

**2024-től a felsőoktatási intézmények határozhatják meg, hogy milyen követelményekért, eredményekért adnak további pontokat – vagyis a korábbi többletpontok helyét, szerepét az intézményi pontok vették át.**

Az [intézményi pontok](https://www.felvi.hu/felveteli/jelentkezes/felveteli_tajekoztato/FFT_2024A/pontszamitas/intezmenyi_pontok) jogcímeit, mértékét, továbbá azok feltételeit minden intézmény egyedileg határozza meg. Ami nem változott, hogy továbbra is maximum 100 pont szerezhető. Leggyakrabban az alábbiakért kapható intézményi pont:

* emelt szintű érettségi vizsga
* tanulmányi és művészeti versenyek
* nyelvtudás
* esélyegyenlőség
* munkatapasztalat, önkéntes tevékenység
* nemzetiségi nyelvből, nemzetiségi nyelv és irodalomból tett érettségi vizsga
* felvételi vizsga
* kompetenciateszt
* sporteredmények
* szakképesítés
* felsőoktatási szakképzésben szerzett oklevél

**Jogszabályi többletpont** adhatósporteredményért valamint önkéntes katonai szolgálatért.